Dinoscaris

Dinoscaris er en slekt av billene i delgruppen (underfamilien) graveløpere (Scaritinae) i familiegruppen løpebiller.

Utseende 
Store (gjerne 40-55 millimeter) og kraftige, avlange, svarte løpebiller, kan ha blålig metallglans. Hodet er stort og firkantet, med små fasettøyne og en firkantet grop midt i pannen. Kjevene (mandiblene) er svært kraftige, tannede, omtrent så lange som resten av hodet. Pronotum er rundet, mye bredere enn langt, nesten halvmåneformet, med en skarp midtfure og kraftig overflateskulptur som langs forkanten danner en bord av parallelle streker, på sidene og i midten mer uregelmessig. De er en kort "stilk" mellom pronotum og dekkvingene, som er ovale med kraftig overflateskulptur, men uten tydelige punktrader. Beina er nokså korte, ikke spesielt kraftige, leggen på forbeinet med tre skarpe tenner.

Levevis 
Som andre Scaritinae lever disse billene hovedsakelig underjordisk. De graver godt, og lever som rovdyr.

Utbredelse 
Artene er utbredt på Madagaskar.

Systematisk inndeling 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie graveløpere Scaritinae Bonelli, 1810
 stammen Scaritini Bonelli, 1810 
 slekten Dinoscaris Alluaud, 1902 
 Dinoscaris atrox (Banninger, 1934)
 Dinoscaris cribripennis (Chaudoir, 1843)
 Dinoscaris detriei (Alluaud, 1902)
 Dinoscaris gallienii (Alluaud, 1902)
 Dinoscaris rostrata (Fairmaire, 1905)
 Dinoscaris sicardi (Jeannel, 1946)
 Dinoscaris venator (Chaudoir, 1855)

Referanser

Eksterne lenker 
 

Graveløpere
Biller formelt beskrevet i 1902
Madagaskars insekter
Dyr formelt beskrevet av Charles A. Alluaud